Trafikksikkerhetsplan ved Rømskog skole

**Årshjul**August  
Trafikksikkerhetsplanen er en del av infoskrivet som sendes med alle elever hjem ved skolestart.

September  
Refleksdag i samarbeid med Inspiria science center. Alle elever minnes om viktigheten av bruken av refleks.

Oktober  
Trafikksikkerhetsplanen rulleres årlig i Samarbeidsutvalget ved skolen. Drøftes i forkant av elevråd, FAU og blant ansatte ved skolen.

April  
Sykkelhjelmer deles ut til elever i 3. klasse i samarbeid med Gjensidige.

Mai  
Foreldremøte for kommende skolestartere. Her gjennomgås planen og skjema med tillatelse til å frakte elever i ansattes biler undertegnes. Alle skolestartere får utdelt sekk med refleks påsydd som ledd i «Aksjon skolestart».

Mai/juni  
Sykkeldag i samarbeid med Pedalen sykkelverksted og Inspiria science center. Alle elevenes sykler kontrolleres og feil med lys, bremser og gir utbedres. Ferdighetsløype på grusbanen.

**Rutiner**Turer til fots:  
- Gang- og sykkelvei følges der det er mulig  
- Voksen går foran elevgruppen, er to voksne med går voksen også bakerst og ved tre voksne også midt i gruppen.  
- Voksne og elever går med gule refleksvester i den mørke årstiden.  
- Ved kryssing av vei skjer det med voksen til stede.

Sykkel:  
- Elevene får sykle til skolen når foresatte selv finner det forsvarlig. Hjelm skal alltid benyttes til og fra skolen, samt til sykling i skolens regi.  
- Gang- og sykkelvei følges der det er mulig  
- Voksen sykler foran elevgruppen, er to voksne med sykler voksen også bakerst og ved tre voksne også midt i gruppen.  
- Voksne og elever sykler med refleks i den mørke årstiden.  
- Ved kryssing av vei skjer det med voksen til stede.

Bil:  
- Samtykke til kjøring i bil hentes inn før skolestart i 1. klasse.  
- Elevene sikres etter lovverket. Skolen har egne bilputer til de yngste elevene.  
- Elever som blir skysset av foresatte til skolen om morgenen skal slippes av i busslommen utenfor skolens gjerde.

Kollektivtransport:  
- Elever som kjører buss og drosje møtes av voksen med refleksvest før skolestart.  
- Elever som kjører buss og drosje skal vente innenfor skolens gjerde til buss/drosje har stoppet når slik skyss benyttes ved skoleslutt.  
- Elever som kjører buss/drosje skal ha refleks når de venter langs veien i den mørke årstiden.  
- Setebelte skal benyttes i alle kjøretøy der dette er montert.

**Trafikkopplæring jfr. KL20:**Kompetansemål etter 2. årstrinn i kroppsøving:  
- øve på trygg ferdsel i trafikken

Kompetansemål etter 4. årstrinn i kroppsøving:  
- forstå og følge regler i trafikken

Trafikkopplæringen er svekket som eget punkt i KL20 sammenlignet med KL06, blant annet er kompetansemål etter 7. årstrinn fjernet. Skolen ser viktigheten av en mer omfattende trafikkopplæring og vil ha minst like stort fokus på dette i fremtiden selv om punktet tones ned i KL20.

Vedtatt i Samarbeidsutvalget ved Rømskog skole 19.10.2020, revidert 25.10.21 og 23.10.23

 